***Αθήνα, 24 Ιουλίου 2024***

**ΔΕΛΤΙΟ ΤΥΠΟΥ**

**Νέα μεγάλη έρευνα από το Ινστιτούτο Ερευνών της ΚΕΕΕ - αναλυτική χαρτογράφηση των αναγκών των επιχειρήσεων σε επαγγελματικές ειδικότητες**

**Πρόεδρος ΚΕΕΕ, Ι. Μασούτης: «*Τα ερευνητικά δεδομένα μας παρέχουν στοιχεία, τα οποία δυνάμεθα να αξιοποιήσουμε και -σε αγαστή συνεργασία με την πολιτεία- να συσχετίσουμε την προσφορά με τη ζήτηση και να σχεδιάσουμε στρατηγικά το μέλλον του επιχειρείν στη χώρα*»**

**Στην πλήρη χαρτογράφηση των αναγκών της αγοράς εργασίας, τόσο ως προς τις κενές θέσεις εργα­σί­ας, όσο και ως προς τις συγκεκριμένες ειδικότητες και δεξιότητες που αναζητούν οι επιχειρήσεις,** προ­χώρησε το Ινστιτούτο Ερευνών της Κεντρικής Ένωσης Επιμελητηρίων Ελλάδος μέσα από την πα­νελ­λαδική έρευνα Πεδίου που διενήργησε, σε συνεργασία με την εταιρεία Δημοσκοπήσεων και Έρευ­νας Αγο­ράς Palmos Analysis, **το χρονικό διάστημα Φεβρουαρίου – Μαΐου 2024.**

Στην έρευνα Πεδίου συμμετείχαν **5.076 επιχειρήσεις και τα αποτελέσματα σταθμίστηκαν ως προς την Περιφέρεια και τον Τομέα Δραστηριότητας**, ώστε να προκύψουν αντιπροσωπευτικά αποτελέσματα για το σύνολο της χώρας. Τα δεδομένα της έρευνας αναλύθηκαν ως προς το μέγεθος (αριθμός εργαζο­μέ­νων), την Περιφέρεια, τον Τομέα κύριας δραστηριότητας, το μονοψήφιο ΚΑΔ, τη νομική μορφή, τον κύ­κλο εργασιών και τον εάν η επιχείρηση έχει ή όχι εξαγωγικό χαρακτήρα. **Προκύπτει, με τον τρόπο αυτό, η πλήρης εικόνα των αναγκών εργασίας των επιχειρήσεων της χώρας, με βάση όλες τις βασικές παραμέτρους και τα χαρακτηριστικά των επιχειρήσεων.**

Για την καταγραφή των αναγκών σε επαγγελματικές ειδικότητες χρησιμοποιήθηκε το σύστημα κατά­τα­­ξης των επαγγελμάτων ESCO (European Skills, Competences and Occupations). Σύμφωνα με τα α­πο­­τελέσματα της έρευνας, στο ερώτημα για τη σημαντικότερη ειδικότητα για τη λειτουργία των επιχει­ρήσεων, η κατάταξη στο σύνολο των επιχειρήσεων της χώρας είναι η εξής (Πρωτοβάθμια Κατάταξη ΕSCO):

|  |  |
| --- | --- |
| **ΚΑΤΗΓΟΡΙΑ ΕΠΑΓΓΕΛΜΑΤΩΝ** | **%** |
| Επαγγελματίες (2) | 24% |
| Απασχολούμενοι στην παροχή υπηρεσιών και πωλητές (5) | 22% |
| Ειδικευμένοι τεχνίτες και ασκούντες συναφή επαγγέλματα (7) | 13% |
| Υπάλληλοι γραφείου (4) | 12% |
| Ανειδίκευτοι εργάτες, χειρώνακτες και μικροεπαγγελματίες (9) | 10% |
| Τεχνικοί και ασκούντες συναφή επαγγέλματα (3) | 8% |
| Χειριστές βιομηχανικών εγκαταστάσεων μηχανημάτων και εξοπλισμού και συναρμολογητές (8) | 6% |
| Ανώτερα διευθυντικά και διοικητικά στελέχη (1) | 4% |
| Ειδικευμένοι γεωργοί, κτηνοτρόφοι, δασοκόμοι και αλιείς (6) | 0% |

Αναλυτικότερα, ανά επαγγελματική κατηγορία (Πρωτοβάθμια κατάταξη ESCO), οι πέντε δημοφι­λέ­στερες υποκατηγορίες επαγγελμάτων (Δευτεροβάθμια &Τριτοβάθμια κατάταξη ESCO) είναι:

|  |  |
| --- | --- |
| **ΕΠΑΓΓΕΛΜΑΤΙΕΣ (2)** | **24,3%** |
| Επαγγελματίες του χρηματοοικονομικού τομέα (241) | 8,6% |
| Μηχανικοί (εξαιρουμένων των ηλεκτρολόγων τεχνολόγων) (214) | 4,6% |
| Ηλεκτρολόγοι τεχνολόγοι μηχανικοί (215) | 1,6% |
| Σχεδιαστές και αναλυτές λογισμικού και εφαρμογών (251) | 1,4% |
| Επαγγελματίες σύμβουλοι πωλήσεων, μάρκετινγκ και δημοσίων σχέσεων (243) | 1,0% |

|  |  |
| --- | --- |
| **ΑΠΑΣΧΟΛΟΥΜΕΝΟΙ ΣΤΗΝ ΠΑΡΟΧΗ ΥΠΗΡΕΣΙΩΝ ΚΑΙ ΠΩΛΗΤΕΣ (5)** | **22,3%** |
| Πωλητές (52) | 12,9% |
| Σερβιτόροι και μπάρμεν (513) | 3,9% |
| Μάγειροι (512) | 2,5% |
| Κομμωτές/κομμώτριες, αισθητικοί και ασκούντες συναφή επαγγέλματα (514) | 1,7% |
| Άλλοι απασχολούμενοι στην παροχή προσωπικών υπηρεσιών (516) | 0,6% |
| **ΕΙΔΙΚΕΥΜΕΝΟΙ ΤΕΧΝΙΤΕΣ & ΑΣΚΟΥΝΤΕΣ ΣΥΝΑΦΗ ΕΠΑΓΓΕΛΜΑΤΑ (7)** | **12,6%** |
| Τεχνίτες μετάλλων, μηχανημάτων και ασκούντες συναφή επαγγέλματα (72) | 5,5% |
| Τεχνίτες επεξεργασίας τροφίμων, επεξεργασίας ξύλου, ειδών ένδυσης και ασκούντες συναφή επαγγέλματα (75) | 2,9% |
| Τεχνίτες ανέγερσης και αποπεράτωσης κτιρίων, εξαιρουμένων των ηλεκτρολόγων (71) | 2,0% |
| Ηλεκτρολόγοι και ηλεκτρονικοί (74) | 1,5% |
| Χειροτέχνες και τυπογράφοι (73) | 0,6% |
| **ΥΠΑΛΛΗΛΟΙ ΓΡΑΦΕΙΟΥ (4)** | **12,3%** |
| Υπάλληλοι γενικών καθηκόντων και χειριστές μηχανών με πληκτρολόγιο (41) | 6,1% |
| Υπάλληλοι εξυπηρέτησης πελατών (42) | 2,9% |
| Άλλοι υπάλληλοι γραφείου (44) | 2,0% |
| Υπάλληλοι καταγραφής αριθμητικών δεδομένων και υλικών (43) | 1,4% |
| **ΑΝΕΙΔΙΚΕΥΤΟΙ ΕΡΓΑΤΕΣ, ΧΕΙΡΩΝΑΚΤΕΣ & ΜΙΚΡΟΕΠΑΓΓΕΛΜΑΤΙΕΣ (9)** | **9,8%** |
| Καθαριστές και βοηθοί (91) | 3,4% |
| Ανειδίκευτοι εργάτες μεταποίησης (932) | 2,6% |
| Ανειδίκευτοι εργάτες μεταφορών και αποθήκευσης (933) | 2,2% |
| Βοηθοί παρασκευής φαγητών (94) | 0,6% |
| Ανειδίκευτοι εργάτες ορυχείων και κατασκευών (931) | 0,4% |
| **ΤΕΧΝΙΚΟΙ ΚΑΙ ΑΣΚΟΥΝΤΕΣ ΣΥΝΑΦΗ ΕΠΑΓΓΕΛΜΑΤΑ (3)** | **7,8%** |
| Βοηθοί Επαγγελματιών επιχειρήσεων και διοίκησης (33) | 4,8% |
| Τεχνικοί θετικών επιστημών και μηχανικής (31) | 1,6% |
| Τεχνικοί του τομέα της υγείας (32) | 0,5% |
| Τεχνικοί του τομέα της πληροφόρησης και επικοινωνίας (35) | 0,5% |
| Βοηθοί επαγγελματιών του νομικού, κοινωνικού και πολιτιστικού τομέα και ασκούντες συναφή επαγγέλματα (34) | 0,5% |
| **ΧΕΙΡΙΣΤΕΣ ΒΙΟΜΗΧΑΝΙΚΩΝ ΕΓΚΑΤΑΣΤΑΣΕΩΝ ΜΗΧΑΝΗΜΑΤΩΝ ΚΑΙ ΕΞΟΠΛΙΣΜΟΥ ΚΑΙ ΣΥΝΑΡΜΟΛΟΓΗΤΕΣ (8)** | **5,5%** |
| *Οδηγοί μέσων μεταφοράς και χειριστές κινητού εξοπλισμού (83)* | *4,6%* |
| *Χειριστές σταθερών βιομηχανικών εγκαταστάσεων, μηχανημάτων και εξοπλισμού (81)* | *0,8%* |
| *Συναρμολογητές (μονταδόροι) (82)* | *0,1%* |
| **ΑΝΩΤΕΡΑ ΔΙΕΥΘΥΝΤΙΚΑ ΚΑΙ ΔΙΟΙΚΗΤΙΚΑ ΣΤΕΛΕΧΗ (1)** | **3,5%** |
| Διοικητικοί και εμπορικοί διευθυντές (12) | 1,6% |
| Γενικοί διευθυντές, ανώτερα διοικητικά στελέχη & μέλη των νομοθετικών σωμάτων (11) | 0,8% |
| Διευθυντές παραγωγής και εξειδικευμένων υπηρεσιών (13) | 0,6% |
| Διευθυντές ξενοδοχείων, εστιατορίων, επιχειρήσεων λιανικού και χονδρικού εμπορίου και άλλων υπηρεσιών (14) | 0,6% |

Η παραπάνω ανάλυση επαγγελματικών κατηγοριών έχει πραγματοποιηθεί ανά Περιφέρεια και είναι δι­α­θέσιμη και για τις μεγαλύτερες Περιφερειακές Ενότητες της χώρας, ολοκληρώνοντας τη χαρτο­γρά­φηση των αναγκών των επιχειρήσεων και σε τοπικό, γεωγραφικό επίπεδο. Παράλληλα, είναι διαθέσιμη και με βάση τον κύριο τομέα δραστηριότητας και το πρωτοβάθμιο ΚΑΔ των επιχειρήσεων, καθώς επί­σης και με βάση τα βασικά μεγέθη απασχόλησης και κύκλου εργασιών. **Παρέχεται με τον τρόπο αυτό ένα πλήρες σετ δεδομένων, προκειμένου η Διοίκηση και οι αρμόδιοι Φορείς να είναι σε θέση να σχε­διά­σουν κατάλληλα προγράμματα απασχόλησης και εκπαίδευσης/κατάρτισης του ανθρώπινου δυνα­μι­κού, με στόχο την αντιστοίχιση προσφοράς και ζήτησης στην αγορά εργασίας.**

Όπως δήλωσε, αναφορικά με την έρευνα, **ο πρόεδρος της ΚΕΕΕ, Ι. Μασούτης: *«Η νέα μεγάλη έρευνα του Ινστιτούτου Ερευνών της ΚΕΕΕ προσδιορίζει με ακρίβεια και συνέπεια τις ανάγκες της επιχειρηματικής κοινότητας και αποτελεί σημαντικό εργαλείο για την αγορά εργασίας.*** ***Τα ερευνητικά δεδομένα μας παρέχουν στοιχεία, τα οποία δυνάμεθα να αξιοποιήσουμε και -σε αγαστή συνεργασία με την πολιτεία- να συσχετίσουμε την προσφορά με τη ζήτηση και να σχεδιάσουμε στρατηγικά το μέλλον του επιχειρείν στη χώρα».***